open-index/open-wikipedia-markdown huggingface dataset:
Lunar Orbiter 3

**Lunar Orbiter 3**, gelanseer op 5 Februarie 1967, was 'n onbemande ruimtetuig as deel van NASA se maanwentelprogram. Die hoofdoelwit was om die Maan se oppervlakte te fotografeer om geskikte landingsplekke vir die ruimtetuie van die Surveyor- en Apollo-programme te identifiseer. Dit was ook toegerus om maangrond, radiasie intensiteit en mikro-meteoroïdise impak data te versamel.

Die ruimtetuig was in 'n vrye-terugkeer baan na die maan gestuur en by die maan in 'n elliptiese wentelbaan om die maan geplaas, amper op die maan se ewenaar, op 8 Februarie. Die ruimtetuig se wentelbaan was 210.2 by 1,801.9  km. teen 'n inklinasie van 20.9 grade en met 'n periode van 3 ure 25 minute. Na 25 omwentelings in vier dae is die wentelbaan verklein na 55 by 1,847 km. Die ruimtetuig het foto's geneem vanaf 15 tot 23 Februarie1967 en terug na die Aarde gestuur tot 2 Maart 1967. Die meganisme wat die film aanrol, het wisselvallige gedrag begin toon en daar is besluit om die data vroeër na die Aarde te stuur as wat beplan was. Die foto's is suksesvol gelees tot 4 Maart toe die filmaanrol motor uitgebrand het met 25% van die foto's wat verlore gegaan het.
duimnael|links|Die ruimtetuig se wentelbaan en fotografiese dekking van die naby kant (links) en verkant (regs)
Daar was in altesaam 477 hoë-resolusie en 149 medium-resolusie foto's na die aarde gestuur met die meeste van uitstekende kwaliteit met 'n resolusie van tot 1 m. In een foto kon Surveyor 1 se landingsplek gesien word en die ruimtetuig kon uitgeken word. Daar was ook akkurate data vanaf die ander eksperimente verkry regdeur die duur van die sending. Die ruimtetuig het aanhou opnames maak totdat dit met die maan gebots het na 'n instruksie uitgereik is op 9 Oktober 1967. Die impak plek was by 14.3 grade N breedtegraad en 97.7 W lengtegraad.

## Notas 
## Verwysings
Chieftain

duimnael|regs|'n Chieftain Merk 11 by die ''Bovington Tenk Museum, (2013)
Die **Chieftain** was die hooftenk van die Britse Weermag gedurende die 1960's tot die 1990's. 

Dit is ontwikkel uit die Centurion en het 'n skuinser romp gehad omrede die bestuurder in 'n terug-lê posisie was wat die hoogte van die tenk verminder het. Dit was ook voorsien van nuwe 'n enjin en verbeterde transmissiestelsel wat dit 'n hoër topsnelheid gegee het as die Centurion ten spyte dat dit swaarder gepantser was en die kanon verbeter was. Dit het die Chieftain toegelaat om beide die Centurion en Conqueror-tenks te vervang terwyl dit dieselfde rolle kon vertolk. Die Chieftain het in diens gebly totdat dit deur die Challenger 1 vervang is.
Heksekring

duimnael|'n Heksekring in 'n woud.
‘n **Heksekring** wat in die volksverhale voorkom, is meesal ‘n sirkel wat gevorm word deur paddastoele. Die feetjies dans in  die maanlig in die rondte op so ‘n kring paddastoele en vergader binne die sirkel. Daar is geglo dat dit vir  ‘n mens gevaarlik is om deur so ‘n kring te stap, want hekse kan dan siektes by so ‘n persoon veroorsaak. In ander volksverhale bring dit juis weer geluk.

So ‘n kring is in werklikheid die gevolg van ‘n  paddastoel wat in die middel van die sirkel gestaan het en sy spore na alle kante uitgeskiet het voordat dit verwelk het.

Feetjies wat aanhoudend in ‘n kring op dieselfde plek dans, was in die folklore ook soms die gewaande oorsaak van ‘n kring dooie gras.  Dit  is egter die gevolg van ‘n swam wat die gras se wortels aantas.

In Duits staan die verskynsel bekend as Feenringe (‘’kringe van die feetjies’’) en in Engels as fairy rings.

## Bibliografie
* Hendrikson, Robert: The encyclopedia of words and phrase origins. Londen: MacMillan, 1987.
Verveling

duimnael|regs|'n Aandenkingsverkoper lyk verveeld terwyl sy vir klante wag.

In konvensionele gebruik, is **verveling** 'n emosionele en soms sielkundige staat wat ervaar word wanneer 'n individu sonder iets spesifiek om te doen gelaat word, nie in hul omgewing belangstel nie, of voel dat 'n dag of tydperk saai of vervelig is. Dit word ook deur geleerdes verstaan as 'n moderne verskynsel wat 'n kulturele dimensie het. "Daar is geen universeel aanvaarde definisie van verveling nie. Maar wat dit ook al is, redeneer navorsers, dit is nie bloot 'n ander naam vir depressie of apatie nie. Dit blyk 'n spesifieke geestelike toestand te wees wat mense onaangenaam vind - 'n gebrek aan stimulasie wat hulle na verligting laat smag, met 'n magdom gedrags-, mediese en sosiale gevolge." Volgens BBC News, kan verveling "...'n gevaarlike en ontwrigtende gemoedstoestand wees wat jou gesondheid skaad"; maar navorsing "...stel voor dat ons sonder verveling nie ons kreatiewe prestasies kon bereik nie."

## Sien ook 
* Distimie
* Motivering

## Verwysings 
## Bronne 
* Lars Svendsen *Filosofie van de verveling*. uitg. Ten Have (2e druk 2006).
* Lars Svendsen *Filosofie van de verveling*, uitg. Agora, Kampen (1e druk 2003)
* Hans Dijkhuis *Honger van de geest - filosofen over denken en mijmeren, gevoel en verveling*, uitg. Boom Amsterdam (2003) 
* L.W. van der Camp *De kracht van de leegte: Het verschijnsel verveling in een spiritueel, cultuurhistorisch en filosofisch perspectief* uitg. Nijmegen (1992) 
* Awee Prins *Uit verveling*, uitg. Klement, Kampen (2007)  en  (8e druk)
* Ellio Paul *De mateloze mens: wijsgerig-antropologische studie over avontuur en verveling*, Amsterdam (1997)
* Reinhard Kuhn *The demon of noontide: ennui in Western literature*, Princeton University Press, Princeton NJ (1976) 
* Alphonsus Maria Petrus Knoers *De verveling in de puberteit: bijdrage tot de psychologie van het gevoelsleven*, uitg. Van Gorcum, Assen (1966)
* Vladimir Jankélévitch ''L'aventure, l'ennui, le sérieux*, uitg. Aubier, Parijs (1963) 
* Louis Hoyack *De philosophie der verveling*, uitg. Kluwer, Deventer (1954)
* Nico Luijpen *De psychologie van de verveling*, uitg. Paris, Amsterdam (1951)
* Cornelis Verhoeven *Aantekeningen over verveling* In *Het Grote Gebeuren* uitg. Ambo, Utrecht (1966)

## Eksterne skakels 
* Boredom: A History of Western Philosophical Perspectives, *Internet Encyclopedia of Philosophy''
Plaasjapie

***Plaasjapie*** is 'n werklikheidsreeks wat op kykNET, DStv kanaal 144, uitgesaai word.

Die reeks gaan oor 18 stads- of dorpsmense wat geen boerdery- of plaaservaring het nie en 'n maand lank in 'n skuur op 'n skuur moet bly en werk soos boere van ouds.

Die reeks word Donderdagaande om 20:00 op KykNET uitgesaai. Dit is ook op Catch Up beskikbaar.

## Reekse 
## Produksie 
Twee spanne word in verskillende kampe op 'n oop stuk grond van vyf hektaar op 'n plaas buite Philadelphia in die Swartland aan die Weskus geplaas. Die spanne sal verskeie uitdagings en take moet aanpak om as die wenspan aangewys te word. In elke episode sal 'n lid uit die verloorspan die trekpas kry en in die finale uitsending sal daar twee deelnemers wees wat sake vir die miljoen rand uitspook.

Weekliks sal 'n spanleier aangewys word en 'n plaasjapie in die wenspan kan weekliks ook 'n luuksheid kies. Die deelnemer se luuksheid verlaat egter die plaas saam met hulle indien die deelnemer uitgestem word.

Deelnemers sal vir die eerste keer in hul lewe boerdery moet aanpak, maar sal geen moderne tegnologie tot hul beskikking hê nie en gaan die plaaslewe kaalhand moet trotseer.

## Deelnemers 
## Eliminasie Tabel 
:
:  (WS) Deelnemer was deel van die wenspan.
:  (VS) Deelnemer  was deel van die verloorspan.
:  (SKV) Deelnemer was die spankaptein van die verloorspan.
:  (SKW) Deelnemer was die spankaptein van die wenspan.
:  (UIT) Deelnemer was uitgestem.

## Episodes 
### Reeks 1 (2022)
Kransvleikloofpas

Die **Kransvleikloofpas** is 'n pas in die westelike voetheuwels van die Cederberge in die Wes-Kaap geleë.

Hierdie pas is by 32° 16′ suid en 18° 50′ oos, tussen die Kransvleiberge en die Aggenbachsberg, net wes van die N7-hoofpad tussen Kaapstad en Vioolsdrif en suidwes van Clanwilliam.

Dit bereik ‘n hoogte van 638 m bo seespieël en ‘n maksimum helling van 1:10.

## Lees ook
*Lys van bergpasse in Suid-Afrika

## Bronne 
* Kransvleikloof Pass by www.mountainpassessouthafrica.co.za.  URL besoek op 30 Julie 2022.
* Slingsby, Peter: Cederberg -The touring map. www.slingsbymaps.com, 2022,
Canterbury of New Zealand

**Canterbury of New Zealand** (bloot na verwys as **Canterbury**) is 'n Nieu-Seelandse sporttoerustingvervaardiger wat hul op rugby fokus. Die maatskappy het sy oorsprong in die Canterbury-streek in Nieu-Seeland.

Canterbury of New Zealand is in 1904 gestig en vervaardig kledingstukke in Canterbury, Nieu-Seeland. Die handelsmerk se byskrif is *"Committed To The Game"*. Sy logo is die silhoeët van drie Kiwivoëls wat die letters CCC skep; die voorletters van die Canterbury Clothing Company en verteenwoordigend van die drie mense wat die maatskappy gestig het.

Die hoofkantoor is in Avondale, Auckland, Nieu-Seeland; die globale hoofkwartier is geleë in Stockport, VK; met satellietkantore in Sydney en Brisbane, Australië.

Rugbyprodukte wat deur Canterbury vervaardig word, sluit in trui-uniforms, beskerming (kopbeskermers en mondskerms), stewels en balle . Die maatskappy vervaardig ook gemaklike klere (kortbroeke, t-hemde, polohemde, broeke, baadjies, kappietruie, sokkies), en bykomstighede (sakke, rugsakke, hoede en serpe).

## Geskiedenis 
Canterbury of New Zealand is in 1904 gestig deur drie Engelse immigrante, John Lane, Pringle Walker en Alfred Rudkin. Canterbury het aanvanklik uniforms vir die Nieu-Seelandse en Australiese leërs tydens die Eerste Wêreldoorlog te maak. Later is die handelsmerk genader om rugbydrag vir die All Blacks te vervaardig.

In 2006 het Canterbury sy Suid-Afrikaanse bedrywighede verkoop aan die beleggingsgroep House of Monatic, wat Canterbury Suid-Afrika gestig het om hierdie bedrywighede onder lisensie te bedryf.

## Borgskappe 
Die maatskappy borg talle nasionale en plaaslike spanne in rugby sowel as krieket.

## Verwysings
2022 Franse Grand Prix

Die **2022 Formule Een Franse Grand Prix** is op 24 Julie 2022 op die Paul Ricard-renbaan gehou. Dit was die twaalfde wedren van die kampioenskap gewees.

## Bande 
Pirelli het die volgende bande aan al die spanne in Frankryk verskaf:

## Vrye oefening 
### Uitslag 
## Kwalifisering 
*******1** Carlos Sainz jr. en Kevin Magnussen moes agteraan wegspring weens die vervanging van hul Ferrari-enjins. 
*******2** Pierre Gasly en Lance Stroll teken dieselfde tyd aan tydens kwalifisering. Gasly begin egter voor Stroll omdat hy die tyd eerste opgestel het.

## Wedren 
### Renuitslag 
 Carlos Sainz jr. ontvang 'n ekstra punt vir die vinnigste rondte gery.
*******1** Zhou Guanyu ontvang 'n straf van vyf sekondes weens 'n botsing met Mick Schumacher.
*******2** Yuki Tsunoda val uit weens botsingskade veroorsaak in rondte 1 deur Esteban Ocon, wat 'n straf van vyf sekondes kry, wat hy tydens 'n kuipestop neem.
**†** Zhou Guanyu haal nie die eindstreep nie, maar word wel geklassifiseer, omdat hy meer as 90% van die renafstand afgelê het.

## Puntestand na die Grand Prix 
### Renjaers 
### Vervaardigers 
## Verwysings
2022 Hongaarse Grand Prix

regs|140px

Die **2022 Formule Een Hongaarse Grand Prix** (Hongaars: *Formula 1 Aramco Magyar Nagydij 2022*) het op 31 Julie 2022 op die Hungaroring in Budapest, Hongarye plaasgevind. 

Dit was die dertiende rondte van die kampioenskap in 2022, en is deur Max Verstappen in 'n Red Bull-RBPT gewen. 

## Bande beskikbaar gestel 
## Vrye oefening
**Toetsbestuurder tydens vrye oefening 1:**
 Robert Kubica (Alfa Romeo-Ferrari) jaag Vrydag in plaas van Valtteri Bottas. Hy teken 'n beste tyd van 1:21.729 aan.

**§** Dit reën op Saterdag tydens die derde vrye oefening, Nicholas Latifi eindig die eerste keer vooraan.

## Kwalifisering 
George Russell behaal sy eerste voorwegspringplek van sy loopbaan.

**†** Pierre Gasly moet vanuit die kuipe wegspring omdat daar aan sy motor gewerk is onder *Parc Ferme*-toestande.

## Wedren 
### Renuitslag 
 Lewis Hamilton ontvang 'n ekstra punt vir die vinnigste rondte gery.
**†** Valtteri Bottas haal nie die eindstreep nie, maar word wel geklassifiseer, omdat hy meer as 90% van die renafstand afgelê het.

## Puntestand na die Grand Prix 
### Renjaers 
### Vervaardigers 
## Verwysings
Premier van KwaZulu-Natal

duimnael|Sihle Zikalala, premier van 2019 tot 2022
Die **premier van KwaZulu-Natal** is die regeringshoof van die KwaZulu-Natalse provinsie van Suid-Afrika. Die huidige premier van KwaZulu-Natal is Nomusa Dube-Ncube, 'n lid van die African National Congress, wat Sihle Zikalala opgevolg het wat as premier bedank het. Sy het haar amp op 10 Augustus 2022 aanvaar.

## Funksies 
Ingevolge die grondwet word die uitvoerende gesag van 'n provinsie aan die Premier toevertrou. Die Premier kondig 'n Uitvoerende Raad aan bestaande uit tien lede van die provinsiale wetgewer; hulle word lede van die Uitvoerende Raad (LUR'e) genoem. Die LUR'e is basies ministers en die Uitvoerende Raad 'n kabinet op provinsiale vlak. Die Premier het die gesag om LUR'e na sy/haar eie diskresie aan te stel en af te dank.

Die Premier en die Uitvoerende Raad is verantwoordelik vir die implementering van provinsiale wetgewing, tesame met enige nasionale wetgewing wat aan die provinsie toegeken is. Hulle stel provinsiale beleid op en bestuur die departemente van die provinsiale regering; hul optrede is onderhewig aan die nasionale grondwet.

Vir 'n wetsontwerp van die provinsiale wetgewer om aanvaar te word, moet die Premier dit onderteken. Indien hy/sy meen dat die wet ongrondwetlik is, kan hy dit terugverwys na die wetgewer vir heroorweging. Indien die Premier en die wetgewer nie saamstem nie, moet die wet na die Konstitusionele Hof verwys word vir finale oorweging.

Die Premier is ook *ex officio* 'n lid van die Nasionale Raad van Provinsies, die hoërhuis van die Parlement, as een van die spesiale afgevaardigdes van die provinsie.

## Lys van vorige premiers 
## Verwysings 
## Eksterne skakels 
* Amptelike webwerf
Willies Mchunu

**Willies Mchunu** (gebore 11 Mei 1948) was die 7de premier van die KwaZulu-Natal provinsie in Suid-Afrika. Hy was voorheen die lid van die Uitvoerende Raad (LUR) vir die departement van vervoer, gemeenskapsveiligheid en skakeling in die provinsie. Hy is 'n lid van die African National Congress en die voormalige voorsitter van die Suid-Afrikaanse Kommunistiese Party (SAKP) in KwaZulu-Natal en 'n lid van die Sentrale Komitee van die SAKP. Hy word as 'n noue bondgenoot van voormalige Suid-Afrikaanse president Jacob Zuma beskou.

## Kontroversies 
### Geweld by die Kennedyweg informele nedersetting in 2009 
Willies Mchunu se reaksie op die gewelddadige aanvalle op Abahlali baseMjondolo by die Kennedyweg- informele nedersetting was en bly omstrede. Ten tyde van die aanval het hy beweer dat die aanvalle deur 'n "kriminele forum" was wat verband hou met Abahlali baseMjondolo-president S'bu Zikode. Abahlali baseMjondolo en baie burgerlike organisasies het die aanval op Abahlali baseMjondolo- en Kennedyweg-inwoners polities gemotiveerd genoem en blameer Mchunu dat hy die aanvalle deur 'n gewapende groep geaffilieer met die ANC goedgekeur het. Mchunu se reaksie op die aanvalle is ook deur biskop Rubin Phillip en aartsbiskop Thabo Makgoba gekritiseer. Mchunu het oproepe vir 'n onafhanklike ondersoek na die aanvalle geweier. Amnestie Internasionaal het 'n brief van kommer aan Willies Mchunu gestuur, maar daar was geen reaksie van sy kantoor nie.

### Sterftes tydens die 'Fiksheidstoets' van die Verkeersdepartement in 2012 
In 2012 is ses aansoekers vir poste as verkeersbeamptes tydens 'n fiksheidstoets dood weens uitputting, en nog een het selfmoord gepleeg waarna daar oproepe was vir Mchunu se bedanking.

### Fields Hill 2013 botsing 
Sedert 24 mense op 5 September 2013 in een van die aakligste ongelukke op Fields Hill in Pinetown dood is, het Willies Mchunu oproepe van inwoners vir die verbod op vragmotors op die "Hill of Horrors" soos dit bekend geword het, afgewys.

## Verwysings
Universiteit van Zoeloeland

Die **Universiteit van Zoeloeland** (kortweg **UniZulu**) is die enigste omvattende tersiêre opvoedkundige instelling noord van die Tugelarivier in KwaZulu-Natal, Suid-Afrika. Die universitet se nuwe status is in ooreenstemming met Suid-Afrika se Nasionale Plan vir Hoër Onderwys wat daarop gemik is om ongelykheid en duur duplisering uit te skakel. Gevolglik bied UniZulu loopbaangerigte programme sowel as 'n beperkte aantal relevante universiteitsgraadkursusse aan wat gestruktureer is met potensiële werknemers en werkgewers in gedagte.

## Missie 
UniZulu streef 'n agenda vir wetenskaplike ondersoek na in reaksie op maatskaplike probleme, met gemeenskapsdiens wat sistematies in die formele kurrikulum geïntegreer word. Die universiteit streef daarna om gegradueerdes op te lewer met hoëvlakkennis en vaardighede en wat opgelei is vir burgerskap en vir aktiewe deelname aan die samelewing. Om dit effektief te doen, poog dit om verhoudings met befondsingsagentskappe tuis en in die buiteland te kweek.

UniZulu is met die hulp van die Prins van Phindangene, Mangosuthu Buthelezi gestig en hy was kanselier van die instelling toe dit in 1960 as die *University College of Zululand* gestig is.

## Buitelandse verbintenisse 
Die universiteit het sy bestaande bande met 'n wye verskeidenheid tersiêre opvoedkundige instellings in die Verenigde State en in Europa uitgebrei deur vennootskappe met die Universiteit van Mississippi, Radford Universiteit, Florida Landbou en Meganiese Universiteit en Chicago State University te vestig.

## Ligging 
* Koördinate by
George Szamuely

**George Szamuely** (gebore 1954) is 'n senior navorsingsgenoot aan die Globale Beleidsinstituut (Global Policy Institute). Hy het as rubriekskrywer gereeld bydraes gelewer vir The New York Press. Szamuely het ook geskryf vir Antiwar.com, Counterpunch, Commentary, The Observer en die Sentrum vir Navorsing oor Globalisasie (Centre for Research on Globalization). Hy is 'n gereelde gas op Russia Today se vlagskip program *CrossTalk*.

## Biography
Hy is gebore in Hongarye. Sy vader was die geskiedkundige Tibor Szamuely (1925–1972), wat afkomstig is uit 'n Joodse handelsfamilie. Sy moeder was  Nina (née Orlova; 1923-1974), wat van Russiese oorsprong was. Sy groot-oom was die kommunistiese rewolusionêr Tibor Szamuely (1890–1919). Sy suster Helen Szamuely is 'n prominente figuur in die stigting van die UK Independence Party.  Szamuely het gestudeer aan University College London en aan die London School of Economics. Hy het ook 'n doktorsgraad aan die London Metropolitan University verwerf.

Hy was vir 'n paar jaar redakteur van die Times Literary Supplement en The National Law Journal. Hy was ook 'n rubriekskrywer by die New York Press.

## Politiese oogpunte
Szamuely is 'n vurige kritikus van Amerikaanse buitelandse beleid, en argumenteer dat die realiteit die diametriese teenoorgestelde van die verhewe retoriek is. Die skynbare humanitêre aspirasies lei sonder uitsondering tot ekstreme nie-humanitêre uitkomstes. 

Hy is baie krities oor die werk van die Verenigde Nasies se tribunale, veral die Internasionale Straftribunaal vir die Voormalige Joego-Slawië. Hy voer aan dat die tribunaal en menseregtegroepe soos Human Rights Watch konflik eerder as versoening bevorder, en die belange van Westerse moondhede en dié van hul bondgenote dien deur hul teenstanders te teiken, terwyl hulle dikwels baie ernstiger misdade ignoreer. Hy het twyfel uitgespreek oor of die Internasionale Strafhof ooit bereid sal wees of in staat daartoe sal wees om onpartydige geregtigheid toe te pas.   Hy argumenteer dat Serwië se optrede in Joego-Slawië op onregverdige wyse verkeerdelik geïinterpreteer is. 

Szamuely se oorsig oor NAVO se ingryping in die Balkan, ''Bombs for Peace: NATO's Humanitarian War on Yugoslavia*, word gepubliseer deur Amsterdam University Press.

## Verwysings
## Eksterne skakels
* Szamuely en Lavelle se *The Gaggle'': Youtube, Rumble.com, Thegaggle.locals.com,
Lunar Orbiter 4

**Lunar Orbiter 4**, gelanseer op 4 Mei 1967, was 'n onbemande ruimtetuig as deel van NASA se maanwentelprogram. Nadat die drie vorige ruimtetuie van die program die doelwit bereik het om geskikte moontlike landingsplekke vir die Apollo-program te identifiseer, het Lunar Orbiter 4 'n meer algemene doelwit gehad. Die doelwit was om: "perform a broad systematic photographic survey of lunar surface features in order to increase the scientific knowledge of their nature, origin, and processes, and to serve as a basis for selecting sites for more detailed scientific study by subsequent orbital and landing missions".  Dit was ook toegerus om maangrond, radiasie intensiteit en mikro-meteoroïdise impak data te versamel.

Die ruimtetuig was in 'n vrye-terugkeer baan na die maan gestuur en by die maan in 'n hoë elliptiese wentelbaan om die maan geplaas, amper oor die maan se pole, om data in te samel. Die ruimtetuig se wentelbaan was 2,706 by 6,111 km. teen 'n inklinasie van 85.5 grade en met 'n periode van 12 ure.

Nadat die aanvanklike fotografie op 11 Mei 1967 goed begin het, het probleme sy kop uitgesteek met die kamera se termiese deur. Dit het nie goed gereageer op instruksies om oop en toe te maak nie. Daar was gevrees dat die deur in die toe posisie sal vassteek en daar is toe besluit dat die deur in die oop-posisie moet bly anders sal die lense bedek wees. Dit het ekstra posisie koördinering vereis met elke omwenteling om te verhoed dat lig die kamera binnedring en die film ruïneer. Daar was op 13 Mei ontdek dat lig wel die kamera binnegedring en 'n gedeelte van die film beskadig het. Die deur was gevolglik weer getoets en gedeeltelik oopgehou. Daar was ook 'n vog probleem met die lens, daar was vermoed dat die kondensasie veroorsaak is deur die laer temperature. Veranderinge in die ordinering van die ruimtetuig het veroorsaak dat die temperatuur van die kamera gestyg het en die vog probleem het grootliks verdwyn. Probleme met die meganisme wat die foto's moet lees is ook ondervind vanaf 20 Mei en daar is besluit op 26 Mei om die fotografiese gedeelte van die sending te staak. Tog was die hele film gelees en na die Aarde versend. Die ruimtetuig het foto's geneem van 11 Mei tot 26 Mei en sending na die Aarde het tot 1 Junie 1967 geduur. Die wentelbaan is toe verlaag om wentelbaan vir die komende Lunar Orbiter 5-sening in te win.

Daar was 419 hoë-resolusie en 127 medium-resolusie foto's geneem en na die Aarde gestuur. Dit het 99% van die Maan se naby-kant gedek met resolusies wat wissel van 58 tot 134 m. Daar was ook akkurate data vanaf die ander eksperimente verkry regdeur die duur van die sending. Radiasie data het verhoogde lesings gewys wat toegeskryf is aan die 
son deeltjies aktiwiteite wat lae energie protons geproduseer het. Die ruimtetuig het aanhou opnames maak totdat dit met die maan gebots het op 31 Oktober 1967 as gevolg van natuurlike agteruitgang van sy wentelbaan. Die impak posisie was tussen 22-30 grade W lengtegraad.
thumb|left|Die ruimtetuig se wentelbaan en fotografiese dekking aan die naby kant (links) en verkant (regs)

## Notas 
## Verwysings
Peter Lavelle

**Peter John Lavelle** (gebore 28 Februarie 1961) is 'n Amerikaanse joernalis en gasheer van CrossTalk, 'n politiese geselsprogram op die Engelstalige Russiese televisiekanaal RT. Lavelle is oorspronklik van Beverly Hills, Kalifornië maar woon tans in Moskou.

## Biografie 
Lavelle het 'n BA-graad in Internasionale Ekonomiese Betrekkinge, 'n meestersgraad in Europese Geskiedenis, en 'n doktorsgraad in Europese Ekonomiese Geskiedenis aan die Universiteit van Kalifornië, Davis, verwerf. Hy was 'n Fulbright navorsingsgenoot aan die Instituut van Politiese Studies van die Poolse Akademie van Wetenskappe in Warskou, Pole.  Hy woon reeds vir meer as 30 jaar in Oos-Europa en Rusland. Hy was werksaam as 'n lektor aan die Universiteit van Warskou, as 'n marknavorser vir Colgate-Palmolive, en as 'n beleggingsanalis vir makelaarsfirmas, insluitende die Russiese Alfa Bank. Lavelle was ook die outeur van *Untimely Thoughts*, 'n elektroniese nuusbrief.

## Verwysings 
## Eksterne skakels 
* Peter Lavelle en George Szamuely se *The Gaggle*: Youtube, Rumble.com, Thegaggle.locals.com,
Webb se Eerste Diepveld

thumb|240px|Webb se Eerste Diepveld.
**Webb se Eerste Diepveld** is die eerste amptelike foto wat die James Webb-ruimteteleskoop geneem het. Dit is van die sterrestelselswerm SMACS 0723, wat 4,6&nbsp;miljard ligjare van die Aarde af geleë is. Dit is op 11 Julie 2022 aan die wêreld uitgereik en dek 'n klein deeltjie van die lug wat uit die Suidelike Halfrond sigbaar is. Duisende sterrestelsels is sigbaar op die foto, wat die beeld met die hoogste resolusie is wat nog van die vroeë heelal geneem is.

## Agtergrond
Infrarooi-astronomie word met die James Webb-ruimteteleskoop onderneem. Webb se Eerste Diepveld is deur die teleskoop se NIRCam geneem en is 'n samestelling van beelde teen verskillende golflengtes. Dit het altesaam 12,5 uur geduur om te neem. 

Met die foto is dieptes bereik van infrarooigolflengtes verder as die Hubble-ruimteteleskoop se diepste velde, wat weke geduur het om te neem. Die ruimtetuig wentel sedert 24 Januarie 2022 af om die Aarde-Son se tweede Lagrange-punt (L2), sowat 1,5&nbsp;miljoen km van die Aarde af. By L2 hou die gravitasie van beide die Son en Aarde die teleskoop se beweging om die Son gesinchroniseerd met die Aarde s'n. en is al dikwels ondersoek deur Hubble en ander teleskope wat op soek is na die verre verlede. 

Die gekombineerde massa van die swerm dien as gravitasielens en vergoot die verder geleë sterrestelsels daaragter. Webb se NIRCam het die afgeleë sterrestelsels in skerp fokus gebring en klein, dowwe strukture onthul wat nog nooit gesien is nie, insluitende sterreswerms. Duisende sterrestelsels, waarvan sommige van die dofste voorwerpe is wat nog in infrarooi waargeneem is, is op Webb se foto te sien.

## Sien ook
* Hubble-diepveld
* Hubble-ultradiepveld
* Hubble- Ekstreme Diepveld

## Verwysings
## Skakels
Lunar Orbiter 2

**Lunar Orbiter 2**, gelanseer op 6 November 1966, was 'n onbemande ruimtetuig as deel van NASA se maanwentelprogram. Die hoofdoelwit was om die platter gebiede van die Maan se oppervlakte te fotografeer om geskikte landingsplekke vir die ruimtetuie van die Surveyor- en Apollo-programme te identifiseer. Dit was ook toegerus om maangrond, stralingsintensiteit en mikro-meteoroïdise impakdata te versamel.

Die ruimtetuig was in 'n vrye-terugkeer baan na die maan gestuur en by die maan in 'n elliptiese wentelbaan om die maan geplaas, amper op die maan se ewenaar. Daar het dit vir 92,6 ure data versamel en na die aarde teruggestuur. Die ruimtetuig se wentelbaan was 196 by 1 850 kilometer teen 'n inklinasie van 11,8 grade. Na 33 omwentelings oor vyf dae is die perikintion verklein na 49,7 km. Op die laaste dag, 7 Desember, het 'n fout met die versterker tot gevolg gehad dat ses foto's verlore gegaan het. Op 8 Desember is die inklinasie verander na 17,5 grade om nuwe data oor die maan se gravitasie te verkry.
duimnael|links|Die ruimtetuig se wentelbaan en fotografiese dekking van die nabykant (links) en verkant (regs)
Die ruimtetuig het foto's geneem vanaf 18 tot 25 November 1966 en die terugsending na die Aarde het tot 7 Desember geduur. Daar is altesaam 609 hoë-resolusie en 208 medium-resolusie foto's na die aarde gestuur met die meeste van uitstekende kwaliteit met 'n resolusie van tot 1 m. Dit het 'n skouspelagtige skuinsprentjie van die Copernicus-krater, wat deur die nuusmedia as een van die groot prente van die eeu gedoop is, ingesluit. Dié foto is op 23 November geneem vanaf 'n hoogte van 45 km. Daar was ook akkurate data uit die ander eksperimente verkry regdeur die duur van die sending. Daar is drie mikro-meteoroïdise impakgebiede opgemerk. Die ruimtetuig het aanhou opnames maak totdat dit met die maan gebots het na 'n instruksie uitgereik is op 11 Oktober 1967. Die impakgebied was by 3.9 grade N breedtegraad en 119.1 O lengtegraad.

Gedurende 2011 het NASA se *Lunar Reconnaissance Orbiter* daarin geslaag om die impakposisie te identifiseer en het foto's van die ruimtetuig geneem. Die wrakstukke het teen 'n hoek van 45 grade van die impakplek uitgesprei gelê, soos die vlerke van 'n vlinder.
[duimnael|regs|Foto geneem deur Lunar Orbiter 2 op 20 November, 1966, 47 km vanaf die maan se oppervlakte, oor die [Mare Tranquillitatis.]]

## Notas 
## Verwysings
Peter Sarstedt

**Peter Eardley Sarstedt**. Hy het voortgegaan om in die 1980's, 1990's and 2000's te toer tot sy uittrede in 2010 as gevolg van swak gesondheid.

## Vroeë lewe
Sarstedt is in 1941 in Nieu-Delhi gebore uit 'n gesin wat lank reeds in Indië woonagtig was. Sy voorouer Christian Ludwig Wilhelm Sarstedt, gebore in 1841 in Hanover, het na Indië gemigreer en is daar in 1893 oorlede. Sy vader, Albert James Sarstedt, 'n staatsamptenaar in Brits-Indië, was getroud met Coral Byrne.  Beide sy ouers het opleiding ontvang in klassieke musiek.

Nadat Indië in 1947 onafhanklikheid van Brittanje verkry het het Sarstedt se ouers 'n teeplantasie in die Darjeeling-distrik van Wes-Bengaal bedryf waar Sarstedt die Victoria Boys' School in Kurseong bygewoon het. waar hulle hulle in Suid-London gevestig het, net voor die opgang van rockmusiek..  

Sarstedt was die jonger broer van die 1960's popster Eden Kane, en 'n ouer broer van die popsanger Clive Sarstedt.

## Persoonlike lewe en afsterwe
Sarstedt het in 1969 met die tandarts Anita Atke getrou en na Denemarke verhuis. Die paartjie is vyf jaar later geskei. Sy tweede huweliksmaat was Joanna Meill. Hy het vanaf 2013 in 'n aftreeoord in Sussex, Engeland gewoon. Hy het gelei aan progressiewe supranukleêre parese (PSP), wat in 2015 gediagnoseer is, maar in 2013 verkeerdelik gediagnoseer is as demensie. Hy sterf op 8 Januarie 2017 op 75-jarige leeftyd. Hy word oorleef deur sy vrou en twee volwasse kinders.

## Verwysings 
## Eksterne skakels 
* Youtube video van Sarstedt se treffer "Where Do You Go To (My Lovely)?"
Bamboesbergspruit

Die **Bamboesbergspruit** is 'n spruit in die provinsie Oos-Kaap van Suid-Afrika, geleë in die sentrale deel van die land, 600 km suid van Pretoria, die hoofstad van die land. Die Bamboesbergspruit is deel van die Oranjerivier se opvanggebied.

## Eksterne skakel 
* Google-kaart van die Bamboesbergspruit se monding by Geonames.org (cc-by)
Koffiehoekspruit

Die **Koffiehoekspruit** is 'n sytak van die Sterkspruit in die verre-noorde van die Oos-Kaap. Dit ontspring hoog in die Witteberg suid van Lesotho. Dit is in die opvanggebied van die Kraairivier wat by Aliwal-Noord in die Oranjerivier uitmond.

## Sien ook 
* Lys van riviere in Afrika

## Eksterne skakel 
* Google-kaart van die Koffiehoekspruit se monding by Geonames.org (cc-by)

## Verwysings
Groenrivier (dubbelsinnig)

**Groenrivier** het meer as een betekenis:

## Suid-Afrika 
# Groenrivier (Noord-Kaap, lat -30,66, long 23,24), 
# Groenrivier (Oranje), 
# Groenrivier (Weskus), Noord-Kaap, 
# Groenrivier (spruit in Wes-Kaap), 
# Groenrivier (Diep),
Suléne Pilon

**Suléne Pilon** (* 3 Desember 1980 –) is 'n taalkundige by die Universiteit van Pretoria se Departement Afrikaans. Op navorsingsterrein gebruik sy kognitief linguistiese beskrywingsraamwerke (veral konstruksiegrammatika en kognitiewe grammatika) om Afrikaanse morfologiese en sintaktiese konstruksies te beskryf. Sy stel ook baie belang in die neurowetenskaplike studie van taal, die aard van taal en taalkennis, en rekenaarlinguistiek. 

Sy was een van die eerste werknemers van die Sentrum vir Tekstegnologie aan die Noordwes-Universiteit en het al saamgewerk aan die ontwikkeling van etlike taaltegnologiese hulpbronne en toepassings, waaronder die NWU se Afrikaanse spel- en grammatikatoetsers, en Skryfhulp Afrikaans, 'n toepassing wat studente help om hul skryfwerk outomaties te verbeter. Sy is die moderator van die sintaksisafdeling van die Virtuele Instituut vir Afrikaans (VivA) se Taalonderrigportaal en was ook in verskillende hoedanighede betrokke by die woordsoorteafdeling van hierdie projek. 

Pilon is ook die moderator van die morfologieafdeling van VivA se Taalportaal. Sy is sedert 2009 'n lid van die SA Akademie vir Wetenskap en Kuns se Taalkommissie. Sy dien van 2012 tot 2017 as sekretaris van die Taalkommissie en van 2018 tot 2021 as ondervoorsitter. Sy word in 2022 aangestel as Taalkommissievoorsitter.

## Verwysings
Groenrivier (Diep)

:*Hierdie Groenrivier vloei in die Wes-Kaap. Vir ander riviere met dieselfde naam, sien Groenrivier (dubbelsinnig).*

Die **Groenrivier** is 'n rivier wat in die Wes-Kaap van Suid-Afrika vloei. Dit is 'n sytak van die Dieprivier.

## Eksterne skakel 
* Google-kaart van die Groenrivier se monding by Geonames.org (cc-by)
Lunar Orbiter 5

**Lunar Orbiter 5** was die vyfde en laaste ruimtetuig van die Maanwentelprogram. Die doelwit van die sending was om addisionele foto's te neem van landingsplekke vir die Apollo- en Surveyor-programe. Dit moes ook foto's neem as deel van 'n ondersoek van die nie-gefotografeerde gedeelte van die verkant van die Maan. Dit was ook toegerus om maangrond, stralingsintensiteit en mikro-meteoroïdise impakdata te versamel. Dit was ook gebruik om die bemande ruimtevlug netwerk opsporings stasies en die Apollo Wentelbaan Bepalings Program te toets. Die ruimtetuig was in 'n vrye-terugkeer baan na die maan gestuur en by die maan in 'n elliptiese wentelbaan om die maan geplaas. Op 5 Augustus 1967 is dit in 'n amper polêre wentelbaan van 194.5 by 6,023 km. geplaas met 'n inklinasie van 85 grade en 'n periode van 8 ure en 30 minute. Op 7 Augustus was die perikintion verklein na 99 by 1,499 km met 'n periode van 3 ure en 11 minute.

Die ruimtetuig het foto's geneem van 6 Augustus tot 18 Augustus 1967 en die stuur daarvan na die Aarde het tot 27 Augustus 1967 geduur. Daar was 633 hoë-resolusie en 211 medium-resolusie foto's geneem en na die Aarde gestuur met 'n resolusie van tot 2m. Die gevolg hiervan was dat die vyf Lunar Orbiter-ruimtetuie tot 99% van die Maan se oppervlakte gefotografeer het. Daar was ook akkurate data vanaf die ander eksperimente verkry regdeur die duur van die sending. Die ruimtetuig was gevolg totdat dit die Maan getref het, na instruksies, by 2.79 grade S breedtegraad en 83 grade W lengtegraad op 31 Januarie 1968.
duimnael|links|Die ruimtetuig se wentelbaan en fotografiese dekking van die naby kant (links) en verkant (regs)
Een van die plekke wat die ruimtetuig afgeneem het was die landingsplek van Apollo 11 by Dionysius. Ander plekke is Petavius, Hyginus, Messier, Tycho, Copernicus, Gassendi, Vitello, Mons Gruithuisen Gamma, Prinz, Aristarchus, Vallis Schroteri, Marius Hills, Montes Apenninus, Rimae Plato, Sinus Aestuum, Hipparchus, Rimae Sulpicius Gallus, Rimae Calippus en Censorinus.

## Notas 
## Verwysings
Vloek (taal)

[duimnael|In spotprente en strokiesprente word vloekwoorde dikwels uitgebeeld deur woorde met simbole te vervang ("grawlixes" in die leksikon van spotprenttekenaar [Mort Walker).]]

Om te **vloek** is 'n sosiaal-aanstootlike gebruik van taal. Gevolglik is vloek taalgebruik wat soms as onbeleefd, onbeskof, onbetaamlik of kultureel aanstootlik beskou word; in sekere godsdienste vorm dit sonde. Dit kan gebruik word om 'n vernedering van iemand of iets te wys, of beskou word as 'n uitdrukking van sterk gevoel teenoor iets. Sommige woorde kan ook as versterkers gebruik word.

In sy ouer, meer letterlike sin verwys "vloektaal" na 'n gebrek aan respek vir dinge wat as heilig beskou word, wat enigiets impliseer wat inspirerend of eerbiedig verdien, sowel as gedrag wat soortgelyke disrespek toon of godsdienstige aanstoot.

## Sien ook 
* Vloek (kwaadaardige betowering)
* Malediktologie

## Verwysings 
## Eksterne skakels 
* vloek.co.za
*
Vloek (kwaadaardige betowering)

[duimnael|[Kullervo vloek, toneel uit die 'Kalevala', 'n Finse epiese gedig. Skildery van Akseli Gallen-Kallela]]
[duimnael|regs|'n Vrou voer 'n vloekritueel uit (geskep deur [Katsushika Hokusai|Hokusai, 'n Japannese houtsneekunstenaar).]]

'n **Vloek** is enige uitgedrukte wens dat een of ander vorm van teëspoed een of meer persone, 'n plek of 'n voorwerp sal tref of heg. In die besonder kan "vloek" verwys na so 'n wens of uitspraak wat deur 'n bonatuurlike of geestelike krag effektief gemaak word, soos 'n god of gode, 'n gees, of 'n natuurlike krag, of anders as 'n soort towerspel (gewoonlik swart magie) of heksery. 

In baie geloofstelsels word die vloek self (of gepaardgaande ritueel) beskou as 'n veroorsakende krag in die resultaat. Om 'n vloek om te keer of uit te skakel, word soms "verwydering" of "verbreek" genoem, aangesien die towerspreuk uit die weg geruim moet word, en dit vereis dikwels uitgebreide rituele of gebede.

## Sien ook 
* Vloek (taal)

## Verwysings
Bosrivier (Doring, Tankwa-Karoo)

Die **Bosrivier** is 'n rivier wat in die Noord-Kaap van Suid-Afrika vloei. Dit sluit noordwes van die Tankwa-Karoo by die Doringrivier aan.

## Oorsprong 
* 

## Eksterne skakels 
* Google-kaart van Bosrivier se monding by Geonames.org (cc-by)
Cockscomb

Cockscomb is 'n bergpiek in die Groot-Winterhoekberge in die Oos-Kaap. Die bergreeks strek van die Grootrivier oos van die  Baviaanskloofberge, tot net noord van Uitenhage. Die piek is 1&nbsp;768 m bo seespieël en die Elandsrivier vloei suid van die berg.

## Kyk ook
* Lys van bergpieke in Suid-Afrika

## Verwysings
Rugby (dubbelsinnig)

**Rugby** kan verwys na:

## Sport 
* Rugbyvoetbal in baie vorms:
** Rugbyliga: 13 spelers per span

** Rugbyunie: 15 spelers per span 

*** Sewesrugby, 7 spelers per span
*** Tiensrugby, 10  spelers per span 
*** Sneeurugby

* Onderwater rugby, 'n onderwatersport wat in 'n swembad gespeel word en na rugbyvoetbal vernoem is

## Kuns en Vermaak 
* Rugby (rekenaarspeletjie), 'n rekenaarspeletjie-reeks deur Electronic Arts
* *Rugby*, tweede beweging van *Mouvements symphoniques* deur Arthur Honegger

## Plekke 
### Verenigde Koninkryk 
* Rugby, Warwickshire, 'n dorp
** Borough of Rugby

### Verenigde State 
* Rugby, Colorado
* Rugby, Indiana
* Rugby, North Dakota
* Rugby, Virginia
* Rugby, Tennessee
* Rugby Junction, Wisconsin

### Elders 
* Rugby, New South Wales, Australië
* Rugby Park, Kilmarnock FC's stadium, Skotland

## Vervoer 
* Rugby (automobile), vervoer deur Durant Motors
* Rugby Street, 'n straat in Bloomsbury, Londen

## Ander gebruike 
* Rugby School, 'n skool in Rugby, Warwickshire, Engeland
* Baron Rugby, 'n titel in die Britse adelstand
Rugbyvoetbal

**Rugbyvoetbal** is die versamelnaam vir 'n familie van spansporte bekend as Rugbyunie en Rugbyliga, asook die vroeëre vorme van voetbal waaruit beide sporte, asook Australiese voetbal en Gridiron-voetbal ontwikkel het.

Die twee variante van Gridiron-voetbal — Kanadese voetbal en, tot 'n mindere mate, Amerikaanse voetbal — is eens as vorme van rugbyvoetbal beskou, maar word nou selde so na verwys. Trouens, die beheerliggaam van Kanadese voetbal, Football Canada, was so laat as 1967 bekend as die Kanadese Rugbyunie, meer as vyftig jaar nadat die sport se paaie met die gevestigde reëls van rugbyunie of -liga geskei het.

Rugbyvoetbal is vermoedelik omstreeks 1845 begin by Rugby School in Rugby, Warwickshire, Engeland, alhoewel vorme van voetbal waarin die bal gedra en gegooi is, uit die Middeleeue dateer. Rugbyvoetbal het gedurende die 19de eeu na ander Engelse openbare skole versprei. As gevolg hiervan het Rugbyvoetbal gewild geword oor die hele Britse Ryk, aangesien voormalige leerlinge aan die openbare skole voortgegaan het om Rugbyvoetbal te speel, selfs na hulle skool verlaat het.

## Verwysings
Swartkrans (Witteberge)

Die **Swartkrans** is 'n bergpiek in die Witteberge, 'n bergreeks aan die noordelike Drakensberg van die Oos-Vrystaat.

Dit is geleë in die Thabo Mofutsanyana-distriksmunisipaliteit van die Vrystaatprovinsie, in die sentrale deel van die land, 300 km suid van Pretoria, die hoofstad van die land. Swartkrans se piek is 1&nbsp;843 meter bo seespieël, of 473 meter bo die omliggende terrein. Sy voetheuwels is ongeveer 21,5 kilometer breed. Swartkrans is deel van die Witteberge.

## Geografie 
Die grond rondom Swartkrans is meestal heuwelagtig, maar in die noordweste is dit plat. Swartkrans is geleë op 'n hoogte wat 'n noord-suid rigting gee. Die hoogste punt in die gebied het 'n hoogte van 2 377 meter en is 14,6 km suid van Swartkrans. Daar woon ongeveer 8 mense per vierkante kilometer rondom Swartkrans, 'n lae bevolking. Swartkrans is amper heeltemal omring deur grasveld. In die streek rondom Swartkrans is berge en heuwels buitengewoon algemeen.

## Klimaat 
Die klimaat is vogtig en subtropies. Die gemiddelde temperatuur is 16 °C. Die warmste maand is Desember, teen 20 °C, en die koudste is Junie, teen 8 °C. Die gemiddelde reënval is 891 millimeter per jaar. Die natste maand is Desember, met 169 millimeter reën, en die droogste is Julie, met 10 millimeter.

## Verwysings
Klein Thababosigo

[duimnael|regs|Uitsig op die kop in die [Witteberge]]

**Klein Thababosigo** is 'n bergpiek in die Witteberge, 'n bergreeks aan die noordelike Drakensberg van die Vrystaat. Die piek is 1&nbsp;842 m bo seespieël.

Dit is geleë in die Thabo Mofutsanyana-distriksmunisipaliteit in die Oos-Vrystaat, in die sentrale deel van die land, 300 km suid van Pretoria, die hoofstad van die land. Klein Thababosigo is deel van Witteberge.

## Geografie 
Die land rondom Klein Thababosigo is heuwelagtig in die weste, maar in die ooste is dit vlak. Die hoogste gebied rondom het 'n hoogte van 2 188 meter en is 1,9 km noordwes van Klein Thababosigo. Daar woon ongeveer 124 mense per vierkante kilometer rondom Klein Thababosigo en is redelik dig bevolk. Die naaste groter dorp is Fouriesburg, 15 km oos van Klein Thababosigo. Die gebied rondom Klein Thababosigo is bedek met grasveld. In die streek rondom Klein Thababosigo kom berge baie algemeen voor.

## Klimaat 
Die klimaat is vogtig en subtropies. Die gemiddelde temperatuur is 17 °C. Die warmste maand is Desember, teen 22 °C, en die koudste is Junie, teen 8 °C. Die gemiddelde reënval is 891 millimeter per jaar. Die natste maand is Desember, met 169 millimeter reën, en die droogste is Julie, met 10 millimeter.

## Verwysings
Jacobsberg

Die **Jacobsberg** is 'n bergpiek in die Witteberge, 'n bergreeks aan die noordelike Drakensberg van die Vrystaat. Die piek is 2&nbsp;217 m bo seespieël.
## Fotogalery 

2011 4Peaks, Moolmanshoek - panoramio (3).jpg|Suidwaartse uitsig oor die Witteberge uit die omgewing van die Jacobsberg
2011 4Peaks, Moolmanshoek - panoramio (2).jpg|Noordwaartse uitsig oor die Witteberge uit die omgewing van die Jacobsberg
Tepelkop

Die **Tepelkop** is 'n bergpiek in die Witteberge, 'n bergreeks aan die noordelike Drakensberg van die Vrystaat.

Tepelkop lê in die Thabo Mofutsanyana-distriksmunisipaliteit in die Oos-Vrystaat, in die sentrale deel van die land, ongeveer 290 km suid van Pretoria, die land se hoofstad. Tepelkop se piek is 1&nbsp;978 meter bo seespieël geleë, of 158 meter bo die omliggende terrein. Dit is ongeveer 1,2 kilometer breed aan sy voet.

## Geografie en klimaat 
Die grond rondom Tepelkop is heuwelagtig in die noordweste, maar in die suidooste is dit plat. Tepelkop is geleë op 'n hoogte wat die oos-wes rigting gee. Die hoogste punt in die gebied het 'n hoogte van 2 174 meter en is 2,4 km noordwes van Tepelkop. Die gebied rondom Tepelkop is bedek met grasveld en berge en heuwels kom baie algemeen voor.

Die klimaat by Tepelkop is vogtig en subtropies. Die gemiddelde temperatuur is 16 °C. Die warmste maand is Januarie, teen 20 °C, en die koudste is Junie, teen 8 °C. Die gemiddelde reënval is 835 millimeter per jaar. Die natste maand is Desember, met 180 millimeter reën, en die droogste is Julie, met 6 millimeter.

## Verwysings
Syd Barrett

duimnael|Syd Barrett
**Roger Keith "Syd" Barrett** (6 Januarie 1946 – 7 Julie 2006) was 'n Engelse sanger, liedjieskrywer en musikant wat die rockgroep Pink Floyd in 1965 gestig het. Barrett was hul oorspronklike voorsanger en primêre liedjieskrywer, wat bekend geword het vir sy wispelturig styl van psychedelia, Engels-geaksenteerde sang, en stroom-van-bewussyn skryfstyl.  As kitaarspeler was hy invloedryk vir sy vrye vormspel en vir die gebruik van dissonansie, vervorming, eggo, terugvoer en ander ateljee-effekte.

Oorspronklik opgelei as 'n skilder, was Barrett vir minder as tien jaar musikaal aktief. Met Pink Floyd het hy vier enkelsnitte opgeneem, hul debuutalbum *The Piper at the Gates of Dawn* (1967), gedeeltes van hul tweede album *A Saucerful of Secrets* (1968), en verskeie onuitgereikte liedjies. In April 1968 is Barrett uit die groep gedryf te midde van spekulasie oor geestesongesteldheid en sy oormatige gebruik van psigedeliese dwelms. Hy het 'n kort solo-loopbaan in 1969 met die enkelsnit "*Octopus*" begin en gevolg met die albums *The Madcap Laughs* (1970) en *Barrett* (1970), wat met die hulp van verskeie lede van Pink Floyd opgeneem is.

In 1972 het Barrett die musiekbedryf verlaat, uit die openbare lewe getree en sy privaatheid tot sy dood streng bewaak. Hy het aanhou skilder en hom aan tuinmaak toegewy. Pink Floyd het verskeie huldeblyke aan hom opgeneem, insluitend die 1975-liedjiesuite "*Shine On You Crazy Diamond*" en die 1979-rockopera *The Wall*. In 1988 het EMI 'n album van onuitgereikte snitte en uittreksels, *Opel*, met Barrett se goedkeuring vrygestel. In 1996 is Barrett as lid van Pink Floyd in die Rock and Roll Hall of Fame opgeneem. Hy is in 2006 aan pankreaskanker dood.

## Verwysings
Othonna quinqueradiata

***Othonna quinqueradiata*** is 'n plant wat endemies aan die Wes-Kaap is. Die spesie is deel van die fynbos, daar is min bekend omtrent die plant.

## Bronne 
* Plants of the World Online
* REDLIST Sanbi
Othonna rotundiloba

***Othonna rotundiloba*** is 'n struik wat endemies aan die Noord-Kaap is. SANBI verwys na die spesie as *Othonna rotundifolia*. 

## Bronne 
* Plants of the World Online
* REDLIST Sanbi
Jasper Wiese

**Jasper van der Westhuizen Wiese** (gebore 21 Oktober 1995 in Upington) is 'n Suid-Afrikaanse rugbyspeler wat vir Leicester Tigers in Engeland se Premierliga speel. Hy het voorheen vir die Cheetahs in die Pro14 gespeel, die Vrystaat Cheetahs in die Curriebeker en die Vrystaat XV in die Rugby-uitdaagreeks. Hy kan op agsteman of flank speel. 

Wiese het sy debuut vir die Springbokke in Julie 2021 as 'n plaasvervanger teen Georgië gemaak. Hy was 'n Premierliga Rugbykampioen in 2022, het 'n drie in die eindstryd gedruk in Leicester se 15-12 oorwinning oor Saracens en is as die *Speler van die Wedstryd* aangewys. Hy was ook deel van Suid-Afrika se wenspan tydens die Rugbywêreldbeker 2023.

## Verwysings
Siklopentaan

In organiese chemie is **siklopentaan** 'n hoogs vlambare sikliese koolwaterstof met chemiese formule , wat bestaan uit 'n ring van vyf koolstofatome elk gebind met twee waterstofatome bo en onder die vlak van die molekuul. Dit kom voor as 'n kleurlose vloeistof met 'n petrolagtige reuk. Sy smeltpunt is −94&nbsp;°C en sy kookpunt is 49&nbsp;°C. Siklopentaan is in die klas sikloalkane, die alkane wat een of meer ringe van koolstofatome het. Dit word gevorm deur sikloheksaan te kraak in die teenwoordigheid van alumina () by 'n hoë temperatuur en druk.

Dit is vir die eerste keer in 1893 deur die Duitse chemikus Johannes Wislicenus voorberei.

## Konformasies 
In 'n reëlmatige vyfhoek is die hoeke by die hoekpunte almal 108°, effens minder as die bindingshoek in perfek tetraëdries-gebinde koolstof, wat ongeveer 109,47° is. Maar siklopentaan is nie plat in sy normale konformasies nie. Dit rumpel om die afstande tussen die waterstofatome te vergroot. Dit beteken dat die gemiddelde C-C-C-hoek minder as 108° is. Daar is twee konformasies wat plaaslike minima van die energie gee, die "koevert" en die "halwe stoel". Uit eenvoudige meetkunde is dit duidelik dat al die C-C-C-hoeke in hierdie konformasies nie gelyk is nie en slegs gelyk kan wees as die molekule 'n plat reëlmatige vyfhoek gevorm het.

## Industriële gebruik 
Siklopentaan word gebruik in die vervaardiging van sintetiese harse en rubberkleefmiddels en ook as 'n blaasmiddel in die vervaardiging van poliuretaan-isolerende skuim, en word in baie huishoudelike toestelle soos yskaste en vrieskaste aangetref, wat alternatiewe soos CFK-11 en HCFK-141b vervang.

Vermenigvuldig-alkileerde siklopentaan-smeermiddels het 'n lae vlugtigheid en word in sommige spesialiteitstoepassings gebruik.

Siklopentaan is ook gefluorineer in verbindings soos heptafluorosiklopentaan wat industrieel gebruik word.

## Sien ook 
*lys van oplosmiddels

## Aantekeninge 
## Verwysings